 Felix Dumeh bẹrẹ si ka orukọ awọn eeyan jankajankan, awọn eekan ilu tawọn eeyan n ka orukọ wọn lawọn oju ewe iwe iroyin lojoojumọ, ọga agba kan lẹka ileesẹ ọlọpaa ọtẹlẹmuyẹ nipa iwa ọdaran CID, to wa nilu Ibadan, Patrick Njovens si lo kọkọ darukọ gẹgẹ bii baba isalẹ fun ikọ adigunjale oun Lẹyin eyi lo wa n ka orukọ awọn igi lẹyin ọgba rẹ yoku, to si tun darukọ igbakeji ọga agba lẹka ileesẹ ọlọpaa ọtẹlẹmuyẹ CID yii kan naa, Yesufu Bello nigba ti baba isalẹ rẹ kẹta jẹ Ọga agba ọlọpa miran nilu Ibadan, Amusa Abidogun Gbogbo orukọ ti ogbontagi adigunjale yii n da lo n se awọn ọlọpaa atọpinpin ni haa-hii, amọ ko pẹ lo tun darukọ Oloye Taiwo Ọrẹdẹin pe oun naa wa lara awọn igi lẹyin ọgba fun oun Kọmiṣọnna ọlọpaa nipinlẹ Kwara nigba naa, Sunday Adewusi bẹrẹ si finmufinlẹ nipa awọn eeyan ti Felix ka orukọ wọn yii, to si gbe olori tọọgi oloselu kan nilu Ibadan to n sisẹ fun Ọrẹdẹin, ẹni ti wọn n pe orukọ rẹ ni Mustapha Adigun, ti gbogbo eeyan mọ si Balewa abi Tafa Igiripa Balewa yii si lo jẹwọ pe nirọlẹ ọjọ ti wọn digunjale lọna Bacita naa ni oun tẹle ọga oun, Ọrẹdẹin, lọ sile Felix Dumeh, tawọn ọga ọlọpaa ti wọn n se iwadii wọn naa si wa pẹlu Dumeh lasiko yii Balewa ni Felix gbe ọti ogogoro kan ati ataare jade eyi ti wọn mu lati fi mulẹ pe ohun tawọn se ko ni hun awọn, o ni lẹyin eyi lo gbe apo owo kan jade, ti Ọrẹdẹin kọkọ gba lọwọ oun ki Amusa Abidogun to ja a gba mọ lọwọ, to si gbee fun ọga rẹ lẹnu isẹ ọlọpaa, Njovens, igba to si si apo iwe naa, ni Balewa ss pe oun foju kan owo kọrẹnsi to pọ pupọ O ni Njovens beere pe eelo ni owo naa lọwọ Felix, ti onitọun si dahun pe marun amọ ti ọga ọlọpaa naa mi ori rẹ pe sebi adehun meje lawọn dijọ sọ, amọ Felix ni awọn eeyan pọ lori owo naa, ko ba oun gbaa bẹẹ, ti ọga ọlọpaa naa si ni akọsapo ni a kọ owo, to si gbaa Ni kete ti Adewusi gbọ awọn ọrọ ẹri yii lo si pasẹ pe ki wọn gbe awọn ọga ọlọpaa kan lọ silu Ibadan lati finmu-finlẹ nipa isẹlẹ naa, ki wọn si mu abọ wa fun oun, amọ fun iyalẹnu rẹ, se ni awọn eeyan ti wọn lọ finmu-finlẹ naa bọ si ahamọ awọn eeyan mẹtẹẹta ti wọn lọ se iwadii wọn Lẹyin o rẹyin, wọn tu awọn ọlọpaa Adewusi to wa lahamọ nilu Ibadan silẹ, ti wọn si fewe ọmọ mọ wọn leti pe wọn ko gbọdọ wa silu Ibadan mọ amọ eyi bi Adewusi ninu pupọ, ti oun gangan si wa silu Ibadan funra rẹ, o gbe awọn ọga ọlọpaa mẹtẹẹta naa lọ silu Ilọrin, to si tun kesi Ọrẹdẹin pe oun fẹ fi ọrọ wa lẹnu wo Ẹnu ya Ọrẹdẹin lati foju kan Balewa, Adigun ati Felix ni ahamọ awọn ọlọpaa nilu Ilọrin, ti Adewusi si pasẹ fun wọn pe gbogbo ọrọ ti wọn jẹwọ lẹyin Ọrẹdẹin, ni ki wọn sọ loju rẹ, ti awọn onitọhun naa si se bẹẹ, ni jẹbẹtẹ ba gbe ọmọ le agba oselu naa lọwọ Ariwo sọ, ilu mi titi lori iroyin naa, ti ọpọ si n beere pe ki lo lee sun eeyan nla bayii de idi iwa idigunjale, a se ẹni taa gboju okun le, ko jọ ẹni agba Paapa nigba to jẹ pe Ọrẹdẹin kii ṣe akusẹ, o lowo, o lọla, o ni ọpọ ile, ọkọ ayọkẹlẹ ati dukia loniran nran Lasiko igbẹjọ rẹ nile ẹjọ fun ẹsun ṣiṣe onigbọwọ ati gbigba ere idigunjale, Ọrẹdẹin ati awọn ọga ọlọpaa mẹta yoku kawọ pọnyin rojọ, to si sẹ kanlẹ pe oun ko jẹbi awọn ẹsun ti wọn fi kan oun tori ilu abinibi oun, Ogere ni oun wa lọjọ ti isẹlẹ idigunjale naa waye, to si tun sẹ lori awọn ẹsun ti Felix fi kan an Adajọ Moradeyọ Adesiyun lo gbọ ẹjọ naa, ti Oloye Rotimi Williams si jẹ agbẹjọro fun Ọrẹdẹin ati Patrick Njovens, Richard Akinjide si lo duro bii agbẹjọro fun Bello ati Abidogun. 